क्षेत्र के विकास में कोई कसर नहीं छोड़ेंगे
आप लोग दिल से हमसे जुड़ो, हम आपके क्षेत्र के विकास में कोई कसर नहीं छोड़ेंगे। अभी तो विकास कार्यों की यह शुरूआत ही हैं। अल्पसंख्यक वार्डों में संपूर्ण विकास करने तक हम चैन नहीं लेंगे। यह बात विधायक दिलीपसिंह शेखावत ने वार्ड 9 में बागपुरा पीर नवाजी बाबा दरगाह के पास नपा निधि से करीब 6 लाख की लागत से होने वाले सीसी निर्माण कार्य के भूमिपूजन में कही। अध्यक्षता नपाध्यक्ष कमलेश अनिल शर्मा ने की। विशेष अतिथि भाजपा नगर अध्यक्ष बद्रीलाल संगीतला, पूर्व अध्यक्ष सीताराम परमार, वरिष्ठ भाजपा नेता दयाराम धाकड़, सांसद प्रतिनिधि अनिल शर्मा, नपा उपाध्यक्ष मुकेश कांकर, पीर नवाजी बाबा अखाड़ा रफीकुद्दीन, पार्षद राजेंद्र गौहर रहे। भूमिपूजन समारोह में वार्ड पार्षद अखिलेश शर्मा के नेतृत्व में वार्डवासियों द्वारा नवनियुक्त भाजपा नगर अध्यक्ष बद्रीलाल संगीतला का साफा बांधकर सम्मान किया गया। इस मौके पर पार्षद मधु जायसवाल, धर्मेंद्र परमार, विनोद जोशी, हरिराम कांकर, शंकरलाल राठौर, शिवा हर्रा, अरुण लुणावत, अंकित माहेश्वरी, मनीषा शर्मा, कमला डाबी, मंजूर अली आदि मौजूद थे। आभार विनोद चतुर्वेदी ने माना।
hin_Deva hin_Deva